Diari Oficial de la Generalitat Valenciana


Sumari del DOGV 6632, del 18-10-2011 (2011/9998)

Notificació de la sentència dictada en el judici de mesures provisionals prèvies a la demanda número 112/2011.
--------------------------------------------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9998


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el judici de mesures provisionals prèvies a la demanda número 112/2011. [2011/9998]  
Mesures provisionals prèvies a la demanda 000112/2011  
Demandant: María Isabel Astruells Perucha.  
Procuradora: Noelia Bañón Mas.  
Demandat: Eric Charles Alice Vanderpoel i Ministeri Fiscal.  
En el procediment de mesures provisionals prèvies número 112/2011, instat per la procuradora Noelia Bañón Mas en nom i representació de María Isabel Astruells Perucha, qui té concedit el benefici de justícia gratuïta, contra Eric Charles Alice Vanderpoel declarat en rebel·lia i en parador ignorat, s'ha dictat la interlocutòria de data 18 d'abril de 2011, pel jutge del Jutjat de Primera Instància i Instrucció número 4 de Sueca José Luis Mendoza Gastearena, el text literal de la dispositiva és el següent:  
«Part dispositiva  
Estime de forma parcial la demanda presentada per María Isabel Astruells Perucha contra Eric Charles Alice Vanderpoel i faig els següents pronunciaments:  
Primer. Es disposa la separació provisional dels cònjuges, i cessa la presumpció de convivència conjugal. Es declara revocar els consentiments i poders que qualsevol dels cònjuges haguera pogut atorgar a favor de l'altre, i se cessa la possibilitat de vincular els béns privatius de l'altre cònjuge en l'exercici de la potestat domèstica.  
  
Segon. La guarda i custòdia dels fills menors de la parella queda conferida a María Isabel Astruells, i l'exercici de la pàtria potestat queda assignada exclusivament a aquesta progenitora i se li confereix juntament amb els fills, i en raó de la pròpia custòdia atorgada, l'ús de l'habitatge i parament familiars. Les despeses corrents de subministraments (aigua, llum, etc.), així com de comunitat i impost de béns immoble, seran abonats per qui ocupa l'habitatge, a excepció de les despeses de contribució que seran sufragades a mitges entre ambdós titulars.  
  
Tercer. S'estableix la suspensió de qualsevol règim de comunicació, visites i tinença entre el senyor Alice Vanderpoel i els seus fills menors.  
Quart. En concepte de pensió alimentària per a cadascuna de les filles del matrimoni, Eric haurà d'abonar la quantitat mensual de cent vint euros (120 €), per mesos anticipats i dins dels primers cinc dies de cada mes, a partir de la data d'aquesta resolució, que haurà d'ingressar en el compte corrent que assenyale la mare. Aquesta quantitat s'actualitzarà amb efectes d'1 de gener de cada any, d'acord amb la variació experimentada per l'índex de preus de consum, establit per l'Institut Nacional d'Estadística o organisme que el substituïsca.  
  
Cinqué. Les despeses extraordinàries relatives al menor, seran sufragades a mitges entre ambdós esposos i s'estendran a les despeses escolars d'uniformes, classes complementàries, campaments, matrícules, uniformes, entre altres i sanitaris de factures mèdiques, quirúrgiques i de farmàcia, ortodòncia, ortopèdia, oftalmologia.  
Es requereix a ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a aquests que suposen menyspreu o demèrit de l'altre progenitor. L'incompliment de les obligacions personals imposades en la sentència, i concretament el règim de comunicació i estades (antic règim de visites) fixat als menors i el pagament d'aliments, podrà donar lloc a la multa coercitiva de l'article 776 de la Llei d'Enjudiciament Civil, sense perjudici de les altres mesures d'ordre penal, que pertoquen adoptar.  
No es fa un pronunciament exprés a costes.  
Contra aquesta interlocutòria no es pot interposar cap recurs.  
Així, ho disposa, mana i firma el jutge de primera instància número 4 de Sueca José Luis Mendoza Gastearena, en done fe».  
Segons el que s'ha disposat en aquest procediment, atés que es desconeix el domicili o la residència actuals del codemandat Eric Charles Alice Vanderpoel, el qual ha sigut declarat en rebel·lia i es troba en parador desconegut, i a l'empara del que estableix l'article 97.2 de la Llei d'Enjudiciament Civil, s'expedeix aquest edicte a fi d'efectuar la notificació de la interlocutòria de data 18 d'abril de 2011, de forma legal al demandat esmentat mitjançant la publicació en el Diari Oficial de la Comunitat Valenciana.  
  
Sueca, 5 de setembre de 2011.- El secretari judicial: Antonio Márquez Soler.